### Resumé

I forbindelse med Miljø- og Fødevareklagenævnets afgørelse om fredning af [adresse] den 5. juli 2024, er der indkommet klager fra ni lodsejer til taksationskommissionen. To af klagerne er indkommet efter klagefristens udløb og er derfor blevet afvist af taksationskommissionen. Taksationskommissionen beder om [adresse] eventuelle bemærkninger til klagerne senest den 22. november 2024.

### Sagsfremstilling

I forbindelse med Miljø- og Fødevareklagenævnets afgørelse om fredning af [adresse] den 5. juli 2024, er der indkommet klager fra ni lodsejer til taksationskommissionen. To af klagerne er indkommet efter klagefristens udløb og er derfor blevet afvist af taksationskommissionen. Vejle Kommune har fået fristforlængelse ifht. besvarelse, således at Taksationskommissionen beder om [adresse] eventuelle bemærkninger til klagerne senest den 22. november 2024.

Miljø- og Fødevareklagenævnets afgørelse om fredningen af [adresse] er endelig og af denne afgørelse, er det kun spørgsmålet om erstatningens størrelse, der kan påklages til Taksationskommissionen, som er den sidste klageinstans.

Vejle Kommune har i tidligere høringssvar af 21. juni 2019 og klagen over fredningen af 26. maj 2021 fremført, at såfremt fredningen gennemføres, forventes det, at der ydes lodsejerne fuld erstatning.

Borris Mathiasen efterspørger nu kommunens bemærkningen til Miljø- og Fødevareklagenævnets afgørelse omkring erstatningssummen for klagerne, samt de af klagerne fremsatte erstatningskrav.

Forvaltningen indstiller, at der gives samme svar, som da spørgsmålet tidligere blev behandlet.

#### **Vedhæftet:**

1.    Orienteringsbrev fra Taksationskommissionen
2.    Klage fra lb.nr. 57
3.    Klage fra lb.nr. 56 og 60
4.    Klage fra lb.nr. 5b, 30, 31, 32 44, 62, 103 og 105a
5.    Erstatningsafgørelse (klagerne findes i teksten)
6.    Afvisning af klage lb.nr. 112
7.    Afvisning af klage lb.nr. 120

### Klima og resiliensvurdering

Fredningens samlede formål er at sikre bevarelse af ådalens landskab i det konkret område. Klimavurderingen i den forbindelse vurderes til neutral.

### Sagens videre forløb

Sagen skal behandles i Økonomiudvalget og Byrådet.

### Historik

#### Teknik- og Miljødirektøren indstiller,  den 4. november 2024, punkt 184:

**at** udvalget anbefaler overfor Byrådet, atVejle Kommune meddeler Taksationskommissionen at kommunen forventer, at der ydes lodsejerne fuld erstatning.

####

#### Beslutning fra Klima-, Natur- og Miljøudvalget, den 4. november 2024, punkt 184:

Anbefalet.

####

#### Beslutning fra Økonomiudvalget, den 11. november 2024, punkt 266:

Anbefales.

### Beslutning

Godkendt.